༄༅། ། ཐུབ་བསྟན་སྙིང་པོའི་བསྟན་པ་དར་རྒྱས་སྨོན་ལམ་འདོད་དོན་ལྷུན་གྲུབ་བཞུགས། །
51
5

130
གཏེར་ མཐུ་སྟོབས་གླིང་པའི་གསུང་། གསར།
৩৩।
བླ་མ་རྫུ་གསུམ་ལྷ་ལ་ཕྱག་འཚལ་ལོ། དེང་འདིར་སྐྱེས་བུ་རྣམས་ཀྱིས་དད་འདུན་རྩེ་གཅིག་གིས་བསྟན་པ་དར་བྱེད་གསོལ་འདེབས་སྨོན་ལས་འདི་ལྟར་ཐོབ་ཅིག ། ན་མོ། །མཁའ་ཁྱབ་སྐུ་
གསུམ་དག་པའི་ཞིང་ཁམས་ན། །བཞུགས་པའི་བླ་མ་མཆོག་གསུམ་རྩ་བ་གསུམ། །མཁྱེན་བརྩེའི་མངའ་བདག་ཐུགས་དམ་རྗེས་
དགོངས་ལ། །འདིར་བྱོན་སྨོན་ལས་འགྲུབ་པའི་དཔང་པོར་མཛོད། །ཀུན་བཟང་རྡོ་རྗེ་འཆང་དང་རིགས་ལྔ་རྗེ། །མངོན་རྫོགས་སྟོན་པ་
བཅུ་གཉིས་གསང་བའི་བདག །དགྱེས་རྡོར་འཇམ་དཔལ་ཤྲཱི་སེང་ཡེ་ཤེས་མདོ། །བི་མ་བུདྷ་ལས་དབང་རིག་འཛིན་བརྒྱད། །པད་
52

130
བསྟན་སྨོན་
གཉིས་
རྒྱས་པ།
འབྱུང་ཡབ་ཡུམ་ཆོས་རྒྱལ་མཁན་ཆེན་རྗེ། །བཀའ་བབས་བརྒྱད་དང་རྗེ་འབངས་ཉེར་ལྔ་ལ། །གསོལ་བ་འདེབས་
སོ་མཁྱེན་བརྩེའི་ཤུགས་བསྐྱེད་ལ། །ཐུབ་བསྟན་སྙིང་པོའི་བསྟན་པ་དར་རྒྱས་ཤོག །གཉགས་གནུབས་ཉང་ཆོས་སོ་ཟུར་སྒྲོ་ཕུག་པ། །
དམ་གཙང་བྱམས་གསུམ་གདུགས་ཐོགས་སྟོང་རྩ་བརྒྱུད། །ལྕེ་བཙུན་འཁྲུལ་ཞིག་ཞང་སྟོན་ཀུ་མ་རཾ། །ཀློང་ཆེན་རབ་འབྱམས་གླིང་པ་
བཅུ་གསུམ་སོགས། །བདུད་འདུལ་ཀློང་གསལ་འཇིགས་གླིང་ཕན་བདེའི་འདོ། །དགུ་ལྡན་བཀའ་གཏེར་བརྒྱུད་པ་ཀུན་འདུས་
53
5

130
༈༙ དཔལ༑ ༑བཀའ་དྲིན་ཆེ་ལྡན་རྩྭ་བའི་བླ་མ་ལ། །གསོལ་བ་འདེབས་སོ་མཁྱེན་བརྩེའི་ཤུགས་བསྐྱེད་ལ། །ཐུབ་བསྟན་སྙིང་པོའི་བསྟན་པ་དར་རྒྱས་ཤོག །བསྐལ་
བཟང་འགྲོ་བའི་མགོན་པོ་ཤཱཀྱའི་ཏོག །དུས་གསུམ་བྱོན་གྱུར་སངས་རྒྱས་སྟོང་རྩྭ་དང༌། །སྡེ་སྣོད་བསླབ་གསུམ་ཡོན་ཏ྄ན་རྒྱ་མཚོའི་གཏེར།། །སྡེ་སྣོད་བསླབ་གསུམ་ཡོན་ཏན་ བྱ་སྤྱོད་རྣལ་འབྱོར་
ནང་རྒྱུད་སྡེ་གསུམ་དང༌། །སྒྱུ་འཕྲུལ་ཞི་ཁྲོ་སྒྲུབ་སྡེ་རྣམ་པ་བརྒྱད། །རྒྱུད་སྡེ་དྲུག་གི་ཡི་དམ་ལྷ་ཚོགས་ལ། །གསོལ་བ་འདེབས་སོ་མཁྱེན་བརྩེའི་ཤུགས་བསྐྱེད་ལ། །
ཐུབ་བསྟན་སྙིང་པོའི་བསྟན་པ་དར་རྒྱས་ཤོག །རིགས་གསུམ་སེམས་དཔའ་ཉེ་སྲས་བྱང་སེམས་ཚོགས། །གཏད་རབས་བདུན་དང་གནུས་བརྟན་བཅུ་དྲུག་དང༌། །
དཔའ་བོ་མཁའ་འགྲོ་རིག་པ་འཛིན་པའི་སྡེ། །ཉན་རང་འཕགས་པའི་དགེ་འདུན་ཐམས་ཅད་ལ། །གསོལ་བ་འདེབས་སོ་མཁྱེན་བརྩེའི་ཤུགས་བསྐྱེད་ལ། །ཐུབ་
བསྟན་སྙིང་པོའི་བསྟན་པ་དར་རྒྱས་ཤོག །དུས་གསུམ་རྒྱལ་བའི་ཡུམ་ཆེན་ཀུན་བཟང་མོ། །རྡོ་རྗེ་ཕག་མོ་རིགས་ལྔའི་མཁའ་འགྲོ་དང༌། །འཕགས་མ་སྒྲོལ་མ་
མཐུ་སྟོབས་གླིང་པའི་གསུང༌། གསར།
4

130
བསྟན་སྨོན་
གསུམ་
དབྱངས་ཅན་རིགས་བྱེད་མ། །གསང་སྔགས་རིགས་སྔགས་གཟུགས་སྔགས་ལྷ་མོ་ལ། །གསོལ་བ་འདེབས་སོ་མཁྱེན་བརྩེའི་ཤུགས་བསྐྱེད་ལ། །
ཐུབ་བསྟན་སྙིང་པོའི་བསྟན་པ་དར་རྒྱས་ཤོག །གནས་ཡུལ་དུར་ཁྲོད་ལ་གནས་མཁའ་འགྲོ་དང༌། །ཨེ་ཀཱ་ཛ་ཊཱི་རང་བྱུང་རྒྱལ་མོ་དང༌། །དྲང་སྲོང་གཟའ་མཆོག་རྡོར་
ལེགས་མགོན་པོ་སོགས། །རྡོ་རྗེ་ཆོས་སྐྱོང་ནོར་ལྷ་གཏེར་སྲུང་བདག །རྒྱལ་ཆེན་སྡེ་བཞི་དཀར་ཕྱོགས་ཞིང་སྐྱོང་ལ། །གསོལ་བ་འདེབས་སོ་མཁྱེན་བརྩེའི་ཤུགས་
བསྐྱེད་ལ། །ཐུབ་བསྟན་སྙིང་པོའི་བསྟན་པ་དར་རྒྱས་ཤོག །སྟོན་པས་བསྟན་པའི་སྙིང་པོ་ནང་རྒྱུད་གསུམ། །མང་དུ་ཐོས་པ་རྗོད་བྱེད་ལུང་གིས་ཕྱུག །བརྗོད་བྱ་
སྙིང་པོའི་དོན་རྟོགས་ཤེས་རྒྱུད་གྲོལ། །རབ་འབྱམས་མཁའ་ཁྱབ་འཛིན་སྐྱོང་སྤེལ་མངའ་དབང༌། །ཐུབ་བསྟན་སྙིང་པོའི་བསྟན་པ་དར་རྒྱས་ཤོག །རྒྱལ་གསུང་རིན་
ཆེན་ཆོས་སྒོ་མཐའ་ཡས་ལ། །ཕྱོགས་རིས་ཟུག་རྔུས་རབ་གདུངས་རིས་ཆད་དང༌། །དྲང་དོན་ཕྱོགས་ཞེན་ཟབ་མོའི་དོན་ལ་རིང༌། །རྨོངས་མུན་སྡང་སེམས་གཟུང་ »«
55

130
༈ འཛིན་སྒྲོག་ལས་གྲོལ། །མོས་འདུན་དག་པའི་རང་བྱུང་ཡེ་ཤེས་རྟོགས། །རྗེས་སྣང་སྒྱུ་མའི་ལྷ་སྔགས་རང་གྲོལ་ཕྱིར། །ཐུབ་བསྟན་སྙིང་པོའི་བསྟན་པ་དར་རྒྱས་
ཤོག ༑སྐྱེ་ཀུན་དལ་འབྱོར་མཆོག་ཐོབ་ཐེག་ཆེན་ཞུགས། །སྨོན་འཇུག་དོན་དམ་བསླབ་གསུམ་ཕར་ཕྱིན་དྲུག །རིམ་གཉིས་འབྲས་བུ་དག་པ་གཉིས་ལྡན་ངང༌།
མཁའ་ཁྱབ་སྲིད་མཚོ་ལས་སྒྲོལ་སྐུ་གསུམ་སྦྱོར། །ཐུབ་བསྟན་སྙིང་པོའི་བསྟན་པ་དར་རྒྱས་ཤོག །མདོར་ན་སྡེ་གསུམ་སྙིང་པོ་བླ་མེད་སྡེ། །རིས་མེད་འགྲོ་ངོར་རྩོལ་
མེད་གདམས་སྡེས་ཁྱབ། །མཐོང་ཐོས་དྲན་རེག་མ་ལུས་ཡོངས་སུ་གྲོལ། །བསྟན་པ་དར་བརྟན་བླ་མའི་སྐུ་ཚེ་བརྟན། །རིག་འཛིན་སྡེ་རྒྱུས་ཐུགས་མཐུན་ཉམས་
རྟོགས་རྒྱས། །སྦྱིན་བདག་ཆོས་སྲིད་མངའ་ཐང་ཚེ་བསོད་འཕེལ། །གནས་སྐབས་མཐར་ཐུགས་ཕན་བདེའི་ལེགས་ཚོགས་ཀྱི། །བཀྲ་ཤིས་སྣང་བས་ས་གསུམ་
༔ཡོངས་ཁྱབ་ཤོག །ཅེས་རྒྱལ་བསྟན་རིན་པོ་ཆེ་དར་བརྟན་གྱི་སྨོན་ལམ་འདི་ལྟར་དགོས་ཞེས་རང་སློབ་དམ་པ་དར་རྒྱས་མིང་གིས་ཡང་ཡང་བསྐུལ་བ་དོན་ཡོད་ཕྱིར་དང་རང་གིས་ཀྱང་ལྷག་བསམ་རྣམ་དག་གིས་ཐུབ་བསྟན་སྙིང་པོའི་བསྟན་པ་དར་ ཕྱིར་རྒྱལ་སྲས་
མཐུ་སྟོབས་གླིང་པའི་གསུང་། གསར།
56

130
བསྟན་སྨོན་ བཞི་བྱོན།
རྒྱས་པ།
རྣམས་དཔང་པོར་གསོལ་ནས་སྨོན་ལམ་འདེབས་པ་པོ་ངག་དབང་བསྟན་འཛིན་གྱིས་རྟེན་འབྲེལ་མཐར་རྒྱས་ཀྱི་ངང་དུ་བཀའ་བརྒྱད་བསྙེན་པའི་ཐུན་མཚམས་ལ་གང་ཤར་བྲིས་པའི་དགེ་འདིས་རྒྱལ་བསྟན་དར་རྒྱས་ཡུན་དུ་བརྟན་ཅིང་མཁའ་ཁྱབ་འགྲོ་
རྣམས་སྡུག་བྲལ་བྱང་ཆུབ་ཐོབ་པའི་རྒྱུར་གྱུར་ཅིག ། །།
57

130
གཏེར་ མཐུ་སྟོབས་གླིང་པའི་གསུང་། གསར།
58

130
གཤིན་པོར་